**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2020-2021 уку елы) 5 нче сыйныф**

**Максималь балл – 40 балл**

1. **Тәкъдим ителгән сорауларга 2-3 җөмлә белән генә җавап языгыз (24 балл).**

1. “Аю белән Төлке” әсәре нинди жанрга карый? (**Әкият**) *3 балл*

2. “Аю белән Төлке” әсәрендә конфликт кемнәр арасында туа? (**Аю белән Төлке арасында туа**). *3 балл*

3. “Аю белән Төлке” әсәре аркылы автор нәрсә әйтергә тели? (**Дусларны белеп, сынап сайларга кирәк, дус дошманнан да хәтәррәк булырга мөмкин һ.б.**) *5 балл*

4. Төлке һәм Аю образлары артына кешеләр холкына хас нинди сыйфатлар яшеренгән? (**Беркатлылык, ышану, хәйләкәрлек, ялган һ.б.**) *5 балл*

5\*. Аю һәм Төлке образлары образларның кайсы төренә карый? Ничек дип уйлыйсың? Аңлатып яз. (**Аллегорик образлар, алар аша кеше холкына хас сыйфатлар күрсәтелә**.) *8 балл*

1. **Шигъри әсәр белән эш (16 балл).**

Төн буенча, туктамастан, тышта ап-ак кар ява,

Капланып кырлар, болыннар, җир йөзе ап-аклана.

Ниндәен тиз үзгәреш бу? Ниндәен тиз алмашу!

Арба урнында бу көн кошлар кебек чана чаба.

Күрмәссең тышта яланбаш һәм яланөс бер кеше,

Чөнки тыш салкын-суык, – аннан адәмнәр саклана.

“Кыш та җитте! Нишләек, кайда барыйк?” – дип, кош вә корт

Кайгыра да кайгыра, кышкы суыктан зарлана.

Зарлана кош-корт, вәләкин шулвакыт бер яшь бала,

Йокысыннан уянып, тышка таба күзне сала.

“Кар явадыр! Кыш була!” – дип кычкыра ул яшь бала;

Үз-үзен белми куана, кул чаба да шатлана (*Н.Думави “Беренче кар”*).

1. Әлеге шигырьдән рифмалашып килгән сүзләрне табып языгыз (**ап-аклана, чаба, саклана, зарлана, сала, бала, шатлана**). *3 балл*

2. Шигырьдә кулланылган тел-сурәтләү чараларын табып, мисалларын күрсәтеп языгыз (**эпитет, сынландыру, инверсия, риторик сорау, риторик өндәү, чагыштыру**). *5 балл*

3. Шигырь кем исеменнән сөйләнелә? (**Лирик герой / лирик мин**) 5 *балл*

4. Кыш килүгә бәйле бала күңелендә нинди хис уяна? (**Шатлык хисе**) *3 балл*